2. Nikaragua (hlasovanie) 
- Pred začiatkom hlasovania
Manuel Medina Ortega
V mene Socialistickej skupiny v Európskom parlamente bolo predložených niekoľko návrhov na hlasovanie po častiach o odsekoch 1 a 4, niekoľko ústnych pozmeňujúcich a doplňujúcich návrhov, konkrétne k odseku 2, odôvodneniu A a odôvodneniu F. Som si istý, že pani predsedajúca o tom vie, a ak nie, môžem jej to vysvetliť.
Manuel Medina Ortega
V odseku 2 by sme chceli doplniť ústny pozmeňujúci a doplňujúci návrh, ktorý konkrétne uvedie samosprávne oblasti León a Managua, v ktorých došlo k nepokojom, v odseku by sa potom uvádzalo "v samosprávnych oblastiach (León a Managua)".
(Parlament súhlasil s prijatím ústneho pozmeňujúceho a doplňujúceho návrhu.)
- Pred začiatkom hlasovania o odôvodnení A
Manuel Medina Ortega
Socialistická skupina v Európskom parlamente predložila ústny pozmeňujúci a doplňujúci návrh k odôvodneniu A, ktorým by sa slovo "obvinenie" uvádzalo v jednotnom čísle namiesto súčasného znenia "obvinenia" v množnom čísle.
(Parlament súhlasil s prijatím ústneho pozmeňujúceho a doplňujúceho návrhu.)
- Pred začiatkom hlasovania o odôvodnení F
Manuel Medina Ortega
V odôvodnení F navrhujeme nahradiť výraz "trestnému vyšetrovaniu" výrazom "súdnemu vyšetrovaniu", inak povedané navrhujeme nahradiť slovo "trestný" slovom "súdny".
